7. nowembra 1967 spominachu w tehdyšej NDR na 50. róčnicu Oktoberskeje rewolucije. Mjeztym je poł lětstotka zašło a lědma štó je minjenu wutoru na stotu róčnicu tohole historiskeho podawka zhladował. Ćim bóle so Jakub Šołta a mandźelska Lejna w Konjecach derje na dźeń před 50 lětami dopominataj. Tehdy bě jeju w Ralbičanskej wosadnej cyrkwi farar Jurij Šołta zwěrował.
Ze złotym wěnčkom pyšena mandźelska Lejna je so 12. oktobra 1946 do Šewcec swójby we Łazku narodźiła. Wuchodźiwši šulu w Ralbicach złoži po 10. lětniku pruwowanje srjedźneje zrałosće w Budyšinje. Na to dźěłaše 16 lět w Kamjen- skim tekstilnym zawodźe Stange, po tym wjacore lěta w Bóščanskej firmje za plastowe wudźěłki Zeibina a hač do rentnarskeje staroby na polach a w prodrustwowej hródźi w Hrańcy.
szl_Latn szl_Latn